গ্যান্জফিল্ড পরীক্ষা
**সাইকিক** হ'ল এমন ব্যক্তি যিনি সাধারণ জ্ঞান থেকে গোপন তথ্যাদি সনাক্ত করার জন্য অতিরিক্ত সংবেদনশীল উপলব্ধি (ইএসপি) ব্যবহার করতে পারার দাবি করেন, বিশেষত টেলিপ্যাথি বা আলোকদর্শনও এর সাথে জড়িত, বা যারা এমন কাজ করার দাবি করেন যা প্রাকৃতিক নিয়ম অনুসারে স্পষ্টত অভাবনীয় ও অসম্ভবও বটে। যদিও অনেক লোক মানসিক শক্তি বা ক্ষমতায় বিশ্বাসী, কিন্তু বৈজ্ঞানিক মত হলো এজাতীয় শক্তির অস্তিত্বের কোনও প্রমাণ নেই এবং বিজ্ঞানীগণ এধরনের কাজকে ছদ্মবিজ্ঞান হিসাবে বর্ণনা করে থাকেন। "সাইকিক" শব্দটি এই জাতীয় ক্ষমতাগুলোকে বর্ণনা করার জন্য একটি বিশেষণ হিসাবেও ব্যবহৃত হয়।

সাইকিকরা বিভিন্নভাবে মানুষকে মানসিকভাবে আবিষ্ট করে। এর মধ্যে কিছু নাট্য অভিনয়শিল্পী, যেমন মঞ্চযাদুকররা বিনোদনের উদ্দেশ্যে এমন দক্ষতার উপস্থিতি তৈরি করতে বিভিন্ন কৌশল ব্যবহার করেন, যেমন- ভোজবাজি, কোল্ড রিডিং, হট রিডিং ইত্যাদি।
এর একটি বৃহত বাণিজ্যশিল্প এবং নেটওয়ার্কও বিদ্যমান যার দ্বারা গ্রাহকদের উপদেশ ও পরামর্শ দেওয়ার নিমিত্তে লোকেরা সাইকিক হিসাবে বিজ্ঞাপন দেয়। কয়েকজন বিখ্যাত সাইকিকের মধ্যে রয়েছেন এডগার কেইস, ইনগো সোয়ান, পিটার হুরকোস, জ্যানেট লি, জোসে অর্টিজ এল সামারিটানো, মিস ক্লিও, জন এডওয়ার্ড, সিলভিয়া ব্রাউন এবং টেলার হেনরি। সাইকিক শক্তিগুলো সাইকিক গুপ্তচরদের দ্বারা এবং সাইকিক প্রত্নতত্ত্ব ও এমনকি সাইকিক সার্জারির মতো অনুশীলনের মাধ্যমে দৃঢ় হয়।

সমালোচকগণ সাইকিক শক্তিকে ইচ্ছাকৃত চাতুরী বা আত্ম-বিভ্রান্তি বলে মনে করে। ১৯৮৮ সালে মার্কিন জাতীয় বিজ্ঞান একাডেমি এই বিষয়ে একটি প্রতিবেদন দিয়েছে এবং এই সিদ্ধান্তে পৌঁছেছে যে "প্যারাসাইকোলজিকাল ঘটনার অস্তিত্বের জন্য ১৩০ বছর ধরে করা গবেষণায় কোনও বৈজ্ঞানিক যৌক্তিকতা নেই"।  একটি গবেষণায় সাম্প্রতিক প্রতিবেদন করা প্যারাসাইকোলজিকাল পরীক্ষাগুলির পুনরাবৃত্তি করার চেষ্টা করা হয়েছিল যা মানসিকভাবে অনুধাবনের অস্তিত্বকে কিছুটা সমর্থন করে বলে মনে হয়েছিল। ফলাফলগুলি পুনরাবৃত্তি করার চেষ্টা, যা পরীক্ষার পরে তথ্যগুলিতে প্রভাব ফেলবে কিনা তা পরীক্ষা করে দেখার জন্য করা হয়েছিল কিন্তু তা "উল্লেখযোগ্য প্রভাব ফেলতে ব্যর্থ হয়েছে" ও এইগুলো "মানসিক যোগ্যতার অস্তিত্বকে সমর্থন করে না" বলেই প্রতীয়মান হয়, এবং এটিকে ছদ্মবিজ্ঞান বলে অভিহিত করা হয়।

কখনও কখনও বিজ্ঞান-কথাসাহিত্য এবং সুকল্পিত কল্পকাহিনীর মধ্যে সাইকিকদের থাকতে দেখা যায়। সাইকিক শক্তিবিশিষ্ট চরিত্রের বৈশিষ্ট্যযুক্ত কথাসাহিত্যের উদাহরণগুলির মধ্যে রয়েছে স্টার ওয়ার্স ফ্র্যাঞ্চাইজি, যাতে থাকা "বল-সংবেদনশীল" প্রাণীটি ভবিষ্যত দেখতে পারে এবং অবজেক্টগুলিকে টেলিকিনেটিকভাবে স্থানান্তর করতে পারে, পাশাপাশি ডানজিওনস ও ড্রাগনস এবং স্টিফেন কিং-এর কাজগুলো সহ আরও অনেকের মধ্যে সাইকিক শক্তি থাকতে দেখা যায় কিন্তু এগুলো নিছকই কল্পকাহিনির চরিত্র যার বাস্তব ভিত্তি নেই।

সমালোচনা ও পরীক্ষণ
------------------

তথ্যসূত্র
---------

1. ↑  Matthew Nisbet (মে–জুন ১৯৯৮)। "Psychic telephone networks profit on yearning, gullibility"। *Skeptical Inquirer*। [*স্থায়ীভাবে অকার্যকর সংযোগ*]
2. ↑  "Archived copy"। ২০১৫-০৪-০২ তারিখে মূল থেকে আর্কাইভ করা। সংগ্রহের তারিখ ২০১৪-০৬-২৮।
3. ↑  "FTC Charges "Miss Cleo" with Deceptive Advertising, Billing and Collection Practices"। FTC। ফেব্রুয়ারি ১৪, ২০০২।
4. ↑  James Randi (১৯৮২)। *Flim-Flam! Psychics, ESP, Unicorns, and Other Delusions*। Prometheus Books। পৃষ্ঠা 173–195। আইএসবিএন 978-0-87975-198-2।
5. ↑  Gracely, Ph.D. Ed J. (১৯৯৮)। "Why Extraordinary Claims Demand Extraordinary Proof"। *PhACT*। সংগ্রহের তারিখ ২০০৭-০৭-৩১।
6. ↑  "Psychic Debunking"। *NOVA*। 19 মৌসুম। পর্ব 3। এপ্রিল ১৫, ১৯৯৩। PBS। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "She Told Them Boy was Dead. Crystal Ball Fails Psychic in MO. Kidnap"। *NY Daily News*। New York। জানুয়ারি ১৮, ২০০৭। ডিসেম্বর ৭, ২০০৮ তারিখে মূল থেকে আর্কাইভ করা। সংগ্রহের তারিখ জুলাই ১৯, ২০২০।
8. ↑  Shari Waxman (জুন ১৩, ২০০২)। "Shooting crap:Alleged psychic John Edward actually gambles on hope and basic laws of statistics."। *Salon.com*। জুন ৭, ২০১১ তারিখে মূল থেকে আর্কাইভ করা।
9. ↑  Druckman, D. and Swets, J. A. eds. (১৯৮৮)। *Enhancing Human Performance: Issues, Theories and Techniques*। National Academy Press, Washington, D.C.। পৃষ্ঠা 22। আইএসবিএন 978-0-309-07465-0। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
10. ↑  Ritchie SJ, Wiseman R, Frencle=Failing the future: three unsuccessfu to replicate Bem's 'retroactive facilitation of recall' effect (২০১২)। *PLoS ONE*। **7** (3): e33423। ডিওআই:10.1371/journal.pone.0033423। পিএমআইডি 22432019। পিএমসি 3303812 অবাধে প্রবেশযোগ্য ।  ভ্যানকুভার শৈলীতে ত্রুটি: initials (সাহায্য); `|শিরোনাম=` অনুপস্থিত বা খালি (সাহায্য)